Érick Gutiérrez. Érick Gabriel Gutiérrez Galaviz (1995-yil 15-iyun kuni tugʻilgan) — meksikalik professional futbolchi, Eredivizion chempionatining PSV Eindhoven klubi va Meksika terma jamoasida yarim himoyachi sifatida to‘p suradi. U yoshligida ham, keyinroq professional faoliyati boshida ham Pachuka klubida o‘ynaydi. Gutiérrezushbu klub bilan 2016-yilgi Klausura va 2016-17-yilgi CONCACAF Chempionlar ligasida g‘alaba qozonishga muvaffaq bo‘ldi. 2015-2016 yilgi mavsumda u 20 yoshda bo‘lishiga qaramasdan jamoasi sardori etib tayinlanadi. 2018-yilning avgustida PSV Eyndhoven u bilan shartnoma imzolaydi. Gutiérrez Meksika milliy futbol terma jamoasining turli yoshlar toifalarida, shu jumladan U-20 jamoasida, 2015-yilgi U-20 chempionatida va 2015-yilgi CONCACAF futbol bo‘yicha erkaklar olimpiya saralash chempionatida va 2016-yilgi Yozgi Olimpiya o‘yinlarida ishtirok etgan. Shuningdek U-23 terma jamoasida ishtirok etgan. U Rossiyada o‘tkazilgan 2018-yilgi FIFA Jahon chempionatiga Meksika kattalar terma jamoasining bir qismi sifatida borgan. Klubdagi karyerasi. Pachuka klubi. Gutiérrez dastlab 12 yoshida Liga MXning Pachuka jamoasiga qo‘shildi. Faoliyatining dastlabki kunlarida u o‘ng qanot himoyachisi sifatida o‘tyin boshlagan, keyin yarim himoyaga o‘tgan. U 2013-yilning 26-oktabr kuni Kruz Azulga qarshi o‘z uyida 0:0 hisobida durang o‘ynadi. Shundan so‘ng u yana 10 ta o‘yinda maydonga tushdi, shu jumladan o‘sha mavsumda yana 4 ta turli musobaqalarda ham debyut qildi. U 2014-2015 yilgi Liga MX mavsumi boshida Diego Alonso bosh murabbiy sifatida boshqaruviga kelgandan so‘ng u doimiy tarkibdagi o‘yinchiga aylandi. Gutiérrez o‘zining birinchi Liga MXdagi golini 2015-yilning 7-fevralida "Toluka"ga qarshi o‘z uyida 1:1 hisobida natija qay etilgan o‘yinda urdi. 2016-yilning aprel oyida, 20 yoshdagi Gutiérrez ligadagi atigi 70 o‘yindan so‘ng Pachuka klubi sardori etib tayinlandi. Clausura 2016 yakunida u turnirning eng yaxshi XI futbolchisi ro‘yxatiga kiritildi. Klubdagi faoliyati davomida u ligada jami 144 ta o‘yin o‘tkazdi. PSV klubi. 2018-yil 29-avgustda Gutiérrez Gollandiyaning PSV Eyndhoven klubiga, xalqaro turnirlardagi jamoadoshi Hirving Lozano bilan besh yillik shartnomaga imzo qo‘ydi. Unga 25-raqamli forma topshirildi. 15-sentabr kuni u PSV safida ADO Den Haagga qarshi debyut qildi; o‘yinga tushganidan so‘ng besh daqiqa ichida Gutiérrez Lozanoning goliga assistentlik qildi va safarda 7:0 hisobida g‘alaba qozondi. Uch kundan so‘ng u UEFA Chempionlar Ligasidagi debyutini "Barselona"ga qarshi o‘tkazdi va 82-daqiqada Pablo Rosario o‘rniga PSV tarkibida maydonga tushdi. Shunga qaramasdan jamoa o‘yinda 4:0 hisobida mag‘lub bo‘ldi. 30-oktabr kuni u KNVB kubogidagi birinchi golini RKC Waalwijkga qarshi ikkinchi davra uchrashuvida urdi, u o‘yinning birinchi daqiqasida gol urdi, ammo ushbu bahsda PSV 3:2 hisobida mag‘lub etildi. Xalqaro karyerasi. Yoshlar terma jamoasi. Gutiérrez 2015-yilgi CONCACAF U-20 chempionatiga Serxio Almaguer boshchiligidagi 20 yoshgacha bo‘lganlar jamoasi tomonidan chaqirilgan edi. U oltita o‘yindan faqat to‘rttasida o‘ynaganiga qaramay, jamoa sardori etib tayinlandi, shu sababli ham Meksika turnirda g‘olib chiqdi va 2015-yilda Yangi Zelandiyada bo‘lib o‘tadigan FIFA U-20 Jahon chempionatiga yo‘llanmani qo‘lga kiritdi. Shuningdek, u turnirning eng yaxshi 11-taligiga kiritildi. U 2015-yilgi FIFA U-20 Jahon chempionatida ishtirok etish uchun tanlangan yoshlardan biri edi, u turnir davomida Meksikaning sardori bo‘lgan, lekin shunga qaramasdan jamoa guruh bosqichidan o‘ta olmadi. U 2016 yilning fevralida Senegalga qarshi o‘rtoqlik o‘yini uchun Meksika terma jamoasiga kiritilgan U 2016-yilning 11-oktabr kuni Panamaga qarshi o‘rtoqlik o‘yinida (1:0) kattalar terma jamoasida debyut qiladi. Kattalar terma jamoasi. 2015-yilda Gutiérrez 2015 yilgi CONCACAF Oltin kubogi uchun Meksikaning vaqtinchalik ro‘yxatiga kiritilgan, ammo 23 kishilik yakuniy tarkibga kirmagan. U 2016 yilning fevralida Senegalga qarshi o‘rtoqlik o‘yini uchun Meksika terma jamoasi tarkibiga kiritilgan edi. U 2016-yilning 11-oktabr kuni Panamaga qarshi o‘rtoqlik o‘yinida (1:0) kattalar terma jamoasida debyut qiladi. 2017-yil 28-iyun kuni Gutiérrez 2017-yilgi CONCACAF Oltin Kubogida ishtirok etish uchun yan terma jamoaga chaqirildi, u barcha guruh bosqichi o‘yinlarida, shu jumladan Meksika Yamaykaga qarshi 1:0 hisobida mag‘lub bo‘lgan yarim finalda ham ishtirok etishga muvaffaq bo‘ldi. Yutuqlar. Pachuka PSV klubi Meksika yoshlar terma jamoasi Meksika terma jamoasi Individual Eslatmalar.